




[bookmark: _Hlk86226643]Informatīvais ziņojums “Par Eiropas Savienības Atveseļošanas un noturības mehānisma plāna 4.komponentes “Veselība” 4.3. reformu un investīciju virziena “Veselības aprūpes ilgtspēja, pārvaldības stiprināšana, efektīva veselības aprūpes resursu izlietošana” 4.3.1.r. reformas “Veselības aprūpes ilgtspēja, pārvaldības stiprināšana, efektīva veselības aprūpes resursu izlietošana, kopējā valsts budžeta veselības aprūpes nozarē palielinājums” un 4.3.1.1.i. investīcijas “Atbalsts sekundārās ambulatorās veselības aprūpes kvalitātes un pieejamības novērtēšanai un uzlabošanai” īstenošanu”


SATURS

1.	Ievads	3
2.	Reformas un investīcijas īstenošana	3
3.	Rādītāji.	4
4.	Finansējums.	6
5.	Valsts atbalsts.	7
6.	Atbalstāmās darbības un attiecināmās izmaksas.	7
9.	Ietekme uz valsts budžetu.	13
10.	Citi nosacījumi.	13
	



1. [bookmark: _Toc110494003]Ievads
1.1. Informatīvais ziņojums (turpmāk - ziņojums) ir izstrādāts saskaņā ar 2021. gada 27. aprīlī (prot. Nr. 36 27. §) Ministru kabinetā (turpmāk – MK) apstiprināto Latvijas Atveseļošanas un noturības mehānisma (turpmāk – Atveseļošanas fonds)[footnoteRef:2] plānu un Ministru kabineta 2021. gada 7. septembra noteikumiem Nr. 621 "Eiropas Savienības Atveseļošanas un noturības mehānisma plāna īstenošanas un uzraudzības kārtība" (turpmāk – MK noteikumi Nr.621).  [2:  https://likumi.lv/ta/id/322858-par-latvijas-atveselosanas-un-noturibas-mehanisma-planu] 

1.2. Ziņojumu pamato Likuma par budžeta un finanšu vadību 19.3 panta pirmā un otrā daļa un 2021. gada 12. februāra EIROPAS PARLAMENTA UN PADOMES REGULA (ES) 2021/241, ar ko izveido Atveseļošanas un noturības mehānismu (turpmāk – regula Nr. 2021/241).
1.3. Esošās veselības aprūpes sistēmas un pakalpojumu apmaksas sistēmas būtisks izaicinājums ir valsts apmaksāto veselības aprūpes pakalpojumu sniegšanas uzlabošana un efektivizēšana, nodrošinot pakalpojumu pieejamību, izveidojot  sistēmisku izmaiņu mehānismu valsts apmaksātajiem pakalpojumiem. Minēto problēmu risināšanai Atveseļošanas fonda plāna ietvaros paredzēts īstenot:
1.3.1. 4.3.1.r. reformu “Veselības aprūpes ilgtspēja, pārvaldības stiprināšana, efektīva veselības aprūpes resursu izlietošana, kopējā valsts budžeta veselības aprūpes nozarē palielinājums” (turpmāk – reforma);
1.3.2. 4.3.1.1.i. investīciju “Atbalsts sekundārās ambulatorās veselības aprūpes kvalitātes un pieejamības novērtēšanai un uzlabošanai” (turpmāk – investīcija).
1.4. Reformas ietvaros nepieciešams izveidot pakalpojumu laboratorijas sistēmu, izvērtējot un testējot dažādus pakalpojumu modeļus, tādējādi uzlabojot un efektivizējot valsts apmaksāto veselības aprūpes pakalpojumu sniegšanu, nodrošinot pakalpojumu pieejamību, izveidojot  sistēmisku izmaiņu mehānismu valsts apmaksātajiem pakalpojumiem.
1.5. Investīcijas ietvaros plānots veikt pētījumu, kas ļaus konstatēt vājos posmus valsts apmaksātajā ambulatorajā pakalpojuma pieejamības nodrošināšanā, tiks veikts pētījums par veselības aprūpes kvalitāti un pieejamību veselības sistēmas novērtēšanai un uzlabošanai, izstrādājot kartējumu un iekļaujot izmaiņas, ko var radīt administratīvi teritoriālās reformas ietekme.
2. [bookmark: _Toc110494004]Reformas un investīcijas īstenošana
2.1. Reformas un investīcijas mērķi:
2.1.1. [bookmark: _Ref98853515] Reformas mērķis ir uzlabot un efektivizēt valsts apmaksāto veselības aprūpes pakalpojumu sniegšanu, nodrošinot pakalpojumu pieejamību, izveidojot sistēmisku izmaiņu mehānismu valsts apmaksātajiem pakalpojumiem;
2.1.2. [bookmark: _Ref98853520]Investīcijas mērķis ir vājo posmu identificēšana ambulatoro pakalpojumu pieejamības nodrošināšanā, veicot visaptverošu pētījumu.
2.2. Reformas un investīcijas mērķa grupa ir visi Latvijas iedzīvotāji.
2.3. Reformas un investīcijas ietvaros veiktās projekta darbības tieši vērstas uz reformas un investīcijas īstenošanu un ieviešanu, un tiek īstenotas saskaņā ar Sabiedrības veselības pamatnostādnēs 2021.-2027.gadam[footnoteRef:3] noteikto. [3:  “Sabiedrības veselības pamatnostādnes 2021.-2027.gadam” šobrīd ir izstrādātas un atrodas tiesību aktu projektu starpinstitūciju saskaņošanā, pieejamas: https://vktap.mk.gov.lv/legal_acts/headers/b8342cd9-318a-4f99-b147-0a144bcbf231] 

2.4. Reformas un investīcijas īstenotājs un finansējuma saņēmējs ir Veselības ministrijas padotībā esoša valsts pārvaldes iestāde “Nacionālais veselības dienests” (turpmāk – finansējuma saņēmējs), pamatojoties uz Ministru kabineta 2011.gada 1.novembra noteikumiem Nr.850 “Nacionālā veselības dienesta nolikums” noteiktajām funkcijām:
2.4.1. izstrādāt priekšlikumus un finanšu aprēķinus jaunu no valsts budžeta apmaksājamu veselības aprūpes pakalpojumu ieviešanai;
2.4.2. pamatojoties uz veselības ekonomikas principiem, izstrādāt priekšlikumus par veselības aprūpei piešķirtā finansējuma efektīvu izmantošanu;
2.4.3. izstrādāt veselības aprūpes pakalpojumu finansēšanas modeļus un noteikt no valsts budžeta līdzekļiem apmaksājamos veselības aprūpes pakalpojumu veidus.
2.5. Reformas un investīcijas atbalsta sniedzējs un par ieviešanu atbildīgā nozares ministrija - Veselības ministrijas struktūrvienība, kas veic nozares ministrijas pienākumus atbilstoši  MK noteikumiem Nr.621 (turpmāk – nozares ministrija).
2.6. Finansējuma saņēmējs kā sadarbības partneri piesaista Veselības ministriju, lai nodrošinātu atskaites punktu un mērķu īstenošanu, kas saistīti ar nozares rīcībpolitikas īstenošanu, atbilstoši Veselības ministrijas kompetencei izstrādāt veselības politiku, organizēt un koordinēt veselības politikas īstenošanu (kas nodalīta no nozares ministrijas funkcijas), atbilstoši atbalstāmajām darbībām, piemēram, veselības aprūpes modeļu izstrādē, nosakot prioritātes atbilstoši nozares plānošanas dokumentiem un nodrošinot projekta rezultātu iestrādi normatīvajā regulējumā.
2.7. Reformas atskaites punkta atbalsts tiks sniegts granta veidā.
3. [bookmark: _Toc110494005]Rādītāji.
3.1. [bookmark: _Hlk85655641]Reformas ietvaros sasniedzami šādi rādītāji:
3.1.1. atskaites punkts – līdz 2022.gada 31.decembrim koordinācijas mehānisms, kas apstiprināts, lai novērtētu, izstrādātu un ieviestu jaunus veselības aprūpes pakalpojumu sniegšanas modeļus;
3.1.2. mērķis – līdz 2026.gada 31.augustam 10 jaunu veselības aprūpes pakalpojumu sniegšanas modeļu integrēšana publiski finansētos veselības aprūpes pakalpojumos.
3.2.  Reformas ietvaros sasniedzami šādi uzraudzības rādītāji:
3.2.1. līdz 2024.gada 31.decembrim izmēģinātu, novērtētu un īstenošanai apstiprinātu jaunu veselības aprūpes pakalpojumu sniegšanas modeļu skaits – 5 modeļi;
3.2.2. līdz 2025.gada 31.decembrim izmēģinātu, novērtētu un īstenošanai apstiprinātu jaunu veselības aprūpes pakalpojumu sniegšanas modeļu skaits – 10 modeļi.
3.3.  Dokumenti (liecības), kas pamato reformas noteikto rādītāju sasniegšanu:
3.3.1.  kopsavilkuma dokuments, kurā pienācīgi pamatots, kā tika apmierinoši sasniegts atskaites punkts (tostarp visi būtiskie elementi), kopā ar atbilstošām saitēm uz pamatojošajiem pierādījumiem. Šā dokumenta pielikumā iekļauj kopiju Veselības ministrijas vai tās padotībā esošās struktūras (Nacionālais  veselības dienests) lēmumam, ar kuru izveido koordinācijas nodaļu, un dokumentus, kas parāda: a) nodaļas mērķi; b) darba grupas vai uzraudzības padomes sastāvu un apliecina, ka nozares pārstāvji kā eksperti ir iesaistīti priekšlikumu izstrādē, lai parādītu atbilstību Padomes Īstenošanas lēmuma pielikumā sniegtajam atskaites punkta un reformas aprakstam;
3.3.2.  kopsavilkuma dokuments, kurā pienācīgi pamatots, kā apmierinoši tika sasniegts mērķis (tostarp visi būtiskie elementi), kopā ar atbilstošām saitēm uz pamatojošajiem pierādījumiem. Šā dokumenta pielikumā iekļauj modeļu sarakstu, un par katru no tiem: a) kopiju iekšējiem reglamentējošajiem aktiem, kas apstiprina katru modeli, un katra modeļa īstenošanas protokolus; b) attiecībā uz katru modeli dokumentu, kas apstiprina, ka modelis ir izmēģināts; c) kopiju modeļu novērtējumiem atbilstoši konkrētajai situācijai, kā arī īstermiņa un ilgtermiņa ieguvumu novērtējuma kopiju; d) attiecībā uz katru modeli kopiju tiesību aktam, ar kuru izveido darba grupu, kā arī tās sastāva un pilnvaru aprakstu; e) juridiskos priekšlikumus ieviest modeli kā valsts finansētu pakalpojumu, tostarp attiecīgā gadījumā priekšlikumus par nepieciešamo valsts papildu budžetu modeļu īstenošanai (šo dokumentu kopijas un saites uz tiem). Dokumentācijā iekļauj paskaidrojumu, kā priekšlikumi tiek balstīti uz izmēģinājuma projektu rezultātiem.
3.4.  Investīcijas ietvaros sasniedzami šādi rādītāji (atskaites punkti):
3.4.1. metodikas pieņemšana pētījumam par sekundārās ambulatorās veselības aprūpes kvalitāti un pieejamību, termiņš - 2022.gada 31.decembris;
3.4.2. pētījums par sekundārās ambulatorās veselības aprūpes kvalitāti, piekļūstamību un pieejamību, termiņš - 2023.gada 31.decembris;
3.4.3. sekundārās ambulatorās aprūpes kvalitātes, pieejamības un piekļūstamības pētījuma rezultātu integrēšana veselības politikas attīstībā, termiņš - 2024.gada 31.decembris.
3.5.  Investīcijas ietvaros sasniedzams šāds uzraudzības rādītājs – priekšlikumi tiesību aktu grozījumiem sekundārās ambulatorās aprūpes kvalitātes, pieejamības un piekļūstamības uzlabošanai, pamatojoties uz pētījumu, termiņš -  2024.gada 30.jūnijs.
3.6.  Dokumenti (liecības), kas pamato investīcijas noteikto rādītāju  sasniegšanu:
3.6.1. kopsavilkuma dokuments, kurā pienācīgi pamatots, kā tika apmierinoši sasniegts atskaites punkts (tostarp visi būtiskie elementi), kopā ar atbilstošām saitēm uz pamatojošajiem pierādījumiem, tostarp apstiprinātas pētījumu metodikas kopija un Veselības ministrijas lēmuma kopija. Šā dokumenta pielikumā iekļauj analīzi, kas parāda, ka ar šo metodiku var novērtēt sekundārās ambulatorās veselības aprūpes kvalitāti un piekļūstamību, tostarp šo pakalpojumu kartējumu un administratīvi teritoriālās reformas ietekmi;
3.6.2. kopsavilkuma dokuments, kurā pienācīgi pamatots, kā tika apmierinoši sasniegts atskaites punkts (tostarp visi būtiskie elementi), kopā ar atbilstošām saitēm uz pamatojošajiem pierādījumiem. Šā dokumenta pielikumā iekļauj šādus dokumentārus pierādījumus: a) Veselības ministrijas tīmekļa vietnē publicētā pētījuma kopiju un saiti uz to; b) attiecīgos izrakstus no veselības aprūpes sistēmas novērtējuma un priekšlikumus sistēmiskiem uzlabojumiem;
3.6.3.  tiesību aktu grozījumu kopija un saite uz publikāciju oficiālajā izdevumā, tostarp atsauce uz norādi par stāšanos spēkā, kam pievienots dokuments, kurā pienācīgi pamatots, kā tika apmierinoši sasniegts atskaites punkts (tostarp visi būtiskie elementi), kopā ar atbilstošām saitēm uz pamatojošajiem pierādījumiem. Šajā dokumentā iekļauj kopijas pētījumu rezultātiem par sekundārās ambulatorās aprūpes kvalitāti, pieejamību un piekļūstamību (un saites uz tiem) un paskaidrojumu, kā tika ņemti vērā pētījuma rezultāti, sagatavojot tiesību aktus.
4. [bookmark: _Toc110494006]Finansējums.
4.1. Reformas kopējais attiecināmais atbalsta finansējums ir 18 730 800,00 euro, tai skaitā Atveseļošanas fonda finansējums ir 15 480 000,00 euro un nacionālais finansējums (valsts budžeta līdzfinansējums) ne vairāk kā 3 250 800,00 euro, atbilstoši ziņojuma 4.4.apakšpunktā minētajam.
4.2. Investīcijas kopējais attiecināmais atbalsta finansējums ir  786 500,00 euro, tai skaitā Atveseļošanas fonda finansējums ir  650 000,00 euro un nacionālais finansējums (valsts budžets līdzfinansējums) ne vairāk kā  136 500,00 euro, atbilstoši ziņojuma 4.4.apakšpunktā minētajam.
4.3. [bookmark: _Hlk92272052]Atveseļošanas fonda finansējums nesedz reformas un investīcijas pievienotās vērtības nodokļa (turpmāk – PVN) un projekta administrēšanas izmaksas.
4.4. [bookmark: _Hlk92272541][bookmark: _Hlk92272577]Kopējais nacionālais valsts budžeta finansējums plānots PVN segšanai ne vairāk kā 3 387 300,00 euro apmērā (reformai ne vairāk kā 3 250 800,00 euro, investīcijai ne vairāk kā 136 500,00 euro), kas noteikts Ministru kabineta protokollēmumā, ar ko pieņemts šis ziņojums. Precīzi PVN apmērs būs zināms projekta īstenošanas laikā, ziņojumā  norādīts iespējamais maksimālais apmērs.
4.5. [bookmark: _Hlk92273015]Ar reformas un investīcijas īstenošanas administrēšanu saistītos izdevumus segs finansējuma saņēmējs no saviem līdzekļiem. 
4.6. Finansējuma saņēmējs izdevumus plāno no 2022.gada 1.janvāra līdz ziņojuma 7.19.1. apakšpunktā norādītajam termiņam reformas un investīcijas kopējā pieejamā finansējuma ietvaros saskaņā ar Atveseļošanas fonda plānā noteikto un MK noteikumiem Nr.621. 2022. gadā plānotos izdevumus finansējuma saņēmējs sākotnēji segs no saviem līdzekļiem, pēc šī informatīvā ziņojuma izskatīšanas MK, projekta vērtēšanas un vienošanās par projekta īstenošanu noslēgšanas iesniegs apmaksai nozares ministrijai.
5. [bookmark: _Toc110494007]Valsts atbalsts.
5.1. Atbalsts nav kvalificējams kā komercdarbības atbalsts, jo tiks piešķirts valsts deleģētas funkcijas veikšanai atbilstoši Ministru kabineta 2011.gada 1.novembra noteikumu Nr.850 “Nacionālā veselības dienesta nolikums” 3.11., 3.12. un 3.13.apakšpunktam izstrādāt priekšlikumus un finanšu aprēķinus jaunu no valsts budžeta apmaksājamu veselības aprūpes pakalpojumu ieviešanai.  
5.2. Nozares ministrija uzrauga un ir atbildīga par to, ka visā uzraudzības periodā finansējuma saņēmējam piešķirtais atbalsts nav kvalificējams kā komercdarbības atbalsts.
6. [bookmark: _Toc110494008]Atbalstāmās darbības un attiecināmās izmaksas. 
6.1. Reformas un investīcijas ietvaros atbalstāmās darbības:
6.1.1. pakalpojuma situācijas izpēte (problēmu identificēšana); izstrāde, adaptēšana, aprobācija; pakalpojuma, tehnoloģijas (modeļa) testēšana un pilotēšana, ieguvumu izvērtēšana, kā arī ieviešana valsts apmaksāto pakalpojumu klāstā;
6.1.2. izvērtējuma veikšana sekundārās ambulatorās veselības aprūpes kvalitātes un pieejamības novērtēšanai un uzlabošanai un izmantošana rīcībpolitikas veidošanai.
6.2. Reformas un investīcijas ietvaros attiecināmās izmaksas:
6.2.1. ekspertu izmaksas;
6.2.2. modeļu pilotēšanas izmaksas;
6.2.3. izmaksas izvērtējuma, pētījuma, adaptēšanas, aprobācijas veikšanai.
6.3. Ir atbalstāmas reformas un investīcijas ietvaros atbalstāmo darbību īstenošanas personāla atlīdzības izmaksas, kas radušās uz darba līguma vai uzņēmuma (pakalpojuma) līguma pamata, tai skaitā normatīvajos aktos noteiktās piemaksas un nodokļi un ir terminētas uz reformas un investīcijas īstenošanas laiku.
6.4. [bookmark: _Hlk92358988]Izmaksu aprēķini balstīti uz Atveseļošanas fonda plānā 2.pielikuma 2.tabulā “Plānotās izmaksas un ekoloģiskā un digitālā ietekme” ietverto izmaksu pamatojošo informāciju par konkrētām darbību pozīcijām. Reformas un investīcijas izmaksās atbilstoši Atveseļošanas fonda plānam ietilpst:
6.4.1. reformas un investīcijas ieviešanai nepieciešamās personāla izmaksas (t.sk. ekspertu izmaksas) – 626 738,00 euro (bez PVN); 
6.4.2. reformas ieviešanai nepieciešamās izmaksas pakalpojumu testēšanai un pilotēšanai – 14 950 762,00 euro (bez PVN);
6.4.3. investīcijas ieviešanai nepieciešamās izmaksas izvērtējuma veikšanai – 552 500,00 euro (bez PVN).
6.5. Šī ziņojuma 6.4. apakšpunktā minētajiem reformas un investīcijas rādītāju sasniegšanas izmaksu aprēķiniem ir informatīvs raksturs. Finansējuma saņēmējs, saskaņojot ar nozares ministriju, var veikt izmaiņas augstāk minētajās izmaksu pozīcijās tiktāl, cik to veikšana neietekmē reformas un investīcijas sasniegšanu.
6.6. Reformas un investīcijas īstenošanas izmaksas nepārsniedz Atveseļošanas fonda plānā plānotās izmaksas.
6.7. Ja šī ziņojuma 6.1. un 6.2.apakšpunktā atbalstāmo darbību un attiecināmo izmaksu ietvaros ir nepieciešams īstenot darbības, izmantojot publisko iepirkumu, tad, lai izslēgtu ekonomiskās priekšrocības preču piegādātājiem un pakalpojumu sniedzējiem, tādējādi novēršot tiem komercdarbības atbalsta piešķiršanu, tie jāizraugās atklātā, pārredzamā, nediskriminējošā un konkurenci nodrošinošā iepirkuma procedūrā.
7. Reformas un investīcijas īstenošanas nosacījumi un finansējuma saņēmēja pienākumi.
7.1. Reformas un investīcijas ieviešanas teritorija – Latvijas Republika.
7.2. [bookmark: _Hlk92360479]Finansējuma saņēmējs viena mēneša laikā pēc nozares ministrijas uzaicinājuma sagatavo projektu un iesniedz to Kohēzijas politikas fondu vadības informācijas sistēmā (turpmāk – vadības informācijas sistēma), aizpildot definētās projekta sadaļas. Ja uz projekta iesniegšanas brīdi vēl nav nodrošināta vadības informācijas sistēmas funkcionalitāte, finansējuma saņēmējs iesniedz projektu nozares ministrijai elektroniskā dokumenta veidā parakstītu ar drošu e-parakstu.
7.3. Projektu vadības informācijas sistēmā vērtē nozares ministrija. Nozares ministrija vērtējumu par projektu nosūta finansējuma saņēmējam ne vēlāk kā viena mēneša laikā kopš finansējuma saņēmējs ir ievadījis projekta datus vadības informācijas sistēmā. Projekta vērtējums var būt “atbilst”, “neatbilst” vai “novēršami trūkumi”. 
7.4. Atbilstoši MK noteikumos Nr.621 noteiktajam projektu vadības informācijas sistēmā vērtē nozares ministrija. Projektu vērtē atbilstoši šādiem kritērijiem:
7.4.1. projekts atbilst reformas un investīcijas mērķim atbilstoši šī ziņojuma 2.1.1. un 2.1.2.punktam;
7.4.2. projekta darbības atbilst Atveseļošanas fonda plānā noteiktajam mērķiem:
7.4.2.1. uzlabot un efektivizēt valsts apmaksāto visu līmeņu veselības aprūpes pakalpojumu sniegšanu, nodrošinot pakalpojumu pieejamību, izveidojot  sistēmisku izmaiņu mehānismu valsts apmaksātajiem pakalpojumiem, sākotnēji izvērtējot konkrētā pakalpojuma / pakalpojuma organizācijas veida / tehnoloģijas / medikamenta / diagnostikas problēmsituāciju, izstrādājot risinājumus, un secīgi izveidojot jaunu, pilnveidotu vai no citu valstu pieredzes adaptētu pakalpojumu;
7.4.2.2. veikt visaptverošas ambulatorās aprūpes vajadzību un izaicinājumu kartējuma un politikas rekomendāciju izstrādi, veicot pētījumu par veselības aprūpes kvalitāti un pieejamību veselības sistēmas novērtēšanai un uzlabošanai jeb kartējums  iekļaujot izmaiņas, ko var radīt administratīvi teritoriālās reformas ietekme;
7.4.3. projekta ietvaros plānots:
7.4.3.1. reformas ietvaros - izveidot modeļu izvērtēšanas komisiju, kurā tiek pieaicināti pārstāvji - politikas īstenotāji, galvenie speciālisti, ārstniecības iestāžu pārstāvji, pacientu organizācijas, veselības programmu izglītības iestādes, nozares profesionālās asociācijas. Komisijai ir vismaz šādi uzdevumi: modeļu izvērtēšana un apstiprināšana pilotēšanai, pilotēto modeļu efektivitātes izvērtējums, priekšlikumu sagatavošana iesniegšanai Veselības ministrijā izvērtēto modeļu iekļaušanai finansēšanai no valsts budžeta;
7.4.3.2. reformas ietvaros - vismaz 10 jaunu pakalpojumu apmaksas modeļu pilotēšana, izvērtēšana un apstiprināšana ieviešanai apmaksai no valsts budžeta;
7.4.3.3. investīcijas ietvaros - metodikas pieņemšana pētījumam par sekundārās ambulatorās veselības aprūpes kvalitāti un pieejamību;
7.4.3.4. investīcijas ietvaros - pētījuma veikšana par sekundārās ambulatorās veselības aprūpes kvalitāti, piekļūstamību un pieejamību;
7.4.3.5. investīcijas ietvaros - sekundārās ambulatorās aprūpes kvalitātes, pieejamības un piekļūstamības pētījuma rezultātu integrēšana veselības politikas attīstībā;
7.4.4. finansējuma saņēmējs ir Nacionālais veselības dienests;
7.4.5. finansējuma saņēmējs neatbilst Eiropas Parlamenta un Padomes 2018.gada 18.jūlija regulas (ES, Euratom) Nr. 2018/1046, par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 136.punkta “Izslēgšanas kritēriji un lēmumi par izslēgšanu” izslēgšanas kritērijiem. Kritēriju pārbauda, nozares ministrijai sadarbojoties ar Centrālo finanšu un līgumu aģentūru.
7.5. [bookmark: _Ref93507991][bookmark: _Hlk92362765]Ja projekta vērtējums ir “novēršami trūkumi”, finansējuma saņēmējs viena mēneša laikā no vērtējuma saņemšanas brīža veic precizējumus projektā. Nozares ministrija sniedz atkārtotu vērtējumu viena mēneša laikā. Nozares ministrija sniedz atkārtotos vērtējumus ne vairāk kā divas reizes.
7.6. Ja finansējuma saņēmējs neveic projekta precizējumus vadības informācijas sistēmā vai elektroniskā dokumenta veidā atbilstoši nozares ministrijas vērtējumam vai projekta vērtējums ir “neatbilst”, projekts netiek saskaņots un vienošanās par projekta īstenošanu netiek slēgta. Nozares ministrijai ir tiesības lemt par atkārtotu finansējuma saņēmēja uzaicinājumu iesniegt projektu atbilstoši Atveseļošanas fonda plānā noteiktajam.
7.7. Jebkuras izmaiņas vienošanās par projekta īstenošanu, kas skar finansējumu, rādītāju  sasniegšanu un termiņus,  finansējuma saņēmējs vadības informācijas sistēmā saskaņo ar nozares ministriju. Nozares ministrija atzinumu sniedz ne vēlāk kā viena mēneša laikā.
7.8. Nozares ministrija un finansējuma saņēmējs par atbildības sadalījumu vienojas savstarpēji noslēgtajā vienošanās par projekta īstenošanu, t.sk. par uzraudzības nosacījumiem, kurā tiks noteikts:
7.8.1. [bookmark: _Hlk89288285]projekta īstenošanas uzraudzības kārtība, kuras ietvaros tiks veiktas arī pārbaudes par korupcijas, krāpšanas, interešu konflikta un dubultfinansējuma neesamību, kā arī datu ticamības pārbaudes, t.sk., sasniegto atskaites punktu un mērķu pamatojošās dokumentācijas pārbaudes;
7.8.2. kārtība kādā tiek iesniegti maksājuma pieprasījumi un veikti maksājumi;
7.8.3. iepirkumu plāna iesniegšanas kārtība;
7.8.4. dokumentu kopums, kas apliecinās reformas un investīcijas rādītāju sasniegšanu atbilstoši šī ziņojuma 3.punktā noteiktajam;
7.8.5. datu ievades regularitāte, kas ir nepieciešama, lai uzraudzītu Atveseļošanas fonda plāna ieviešanas progresu un nodrošinātu datu pieejamību un to apstrādi atbilstoši MK noteikumiem Nr.621;
7.8.6. citus ar reformas un investīcijas mērķa sasniegšanu un uzraudzību saistītus nosacījumus. 
7.9. Finansējuma saņēmējs, nodrošina MK noteikumu Nr.621 10.2. apakšpunktā noteiktā pienākuma izpildi, proti, maksājuma pieprasījuma datus uzkrāj un ievada vadības informācijas sistēmā līdz kārtējā gada 10. janvārim (ar statusu uz iepriekšējā gada 31. decembri) un 10. jūlijam (ar statusu uz kārtējā gada 30. jūniju).
7.10. Finansējuma saņēmējs ir atbildīgs par reformas un investīcijas pilnā apjomā sasniegšanu noteiktajā laika grafikā saskaņā ar Atveseļošanas fonda  plānā un  Eiropas Padomes 2021.gada 6.jūlija lēmumā Nr. 2021/0164 par Latvijas Atveseļošanas un noturības mehānisma plāna izvērtējuma apstiprināšanu (turpmāk – Padomes lēmums) definēto.  
7.11. Finansējuma saņēmējs nodrošina dokumentācijas par reformas un investīcijas īstenošanu glabāšanu uz laiku, kas nav īsāks par pieciem gadiem kopš pēdējā maksājuma veikšanas. Finansējuma saņēmējam ir pienākums sniegt nozares ministrijai un citām Atveseļošanas fonda plāna uzraudzībā iesaistītajām institūcijām, t.sk. Latvijas Republikas un Eiropas Komisijas finansēšanas nolīgumā, par Atveseļošanas un noturības mehānismu minētajām iestādēm, ņemot vērā MK noteikumos Nr. 621 noteikto, visu nepieciešamo informāciju saistībā ar reformas un investīcijas īstenošanu un reformas un investīcijas mērķu sasniegšanu, nodrošināt datu un informācijas pieejamību.
7.12. Finansējuma saņēmējs nodrošina informācijas un publicitātes pasākumus saskaņā ar regulas Nr. 2021/241 34.pantu un Eiropas Komisijas un Latvijas Republikas Atveseļošanas un noturības mehānisma finansēšanas nolīguma 10.pantu, kā arī Finanšu ministrijas izstrādātajās vadlīnijās “Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijas” noteiktajam.
7.13. Saskaņā ar regulas Nr. 2021/241 17. panta 2. punkta prasībām projekta izmaksas ir attiecināmas, ja tās atbilst šī ziņojuma 6.1. apakšpunktā noteiktajām atbalstāmo darbību un 6.2. apakšpunktā noteiktajām attiecināmo izmaksu pozīcijām un ir radušās sākot ar 2020. gada 1. februāri. Uz vienošanās par projekta īstenošanu noslēgšanas brīdi nedrīkst tikt atbalstītas jau pabeigtas darbības, ar pabeigtām darbībām saprotot reformas vai investīcijas 3.1. un 3.4. apakšpunktā noteikto rādītāju sasniegšanu pilnībā.
7.14. [bookmark: _Hlk95416792]Atbilstoši regulas Nr. 2021/241 22. pantam finansējuma saņēmējs nodrošina, ka visā projekta īstenošanas laikā tiks ievēroti normatīvajos aktos noteiktie interešu konflikta, korupcijas un krāpšanas novēršanas un dubultā finansējuma novēršanas nosacījumi, kuriem iestājoties atbilstoši MK noteikumiem Nr.621 pret finansējuma saņēmēju var tikt piemērotas attiecīgas korektīvās darbības. Atveseļošanas fonda koordinējošā iestāde – Finanšu ministrija plāno izstrādāt metodisku  dokumentu “Skaidrojumi par pārkāpumu konstatēšanu, ziņošanu un atgūšanu Atveseļošanas fonda plāna īstenošanā”, nosakot bāzes nosacījumus pārkāpumu konstatēšanai, ziņošanai, atgūšanai ar mērķi informēt Atveseļošanas fonda plāna ieviešanā iesaistītos un veidot vienotu izpratni par prasībām attiecībā uz nepieciešamo dalībvalsts rīcību konstatēto Atveseļošanas fonda pārkāpumu gadījumos, t.sk. korektīvām darbībām, kā arī to piemērošanu un ziņošanu.
7.15. Reforma un investīcija nav saistītas ar citu atbalsta instrumentu investīcijām, jo ir paredzēts tādu mērķi sasniegšanai, kas nav ietverti vai saistāmi ar citu atbalsta instrumentu projektu mērķiem.
7.16. Atveseļošanas fonda plāna izstrādes brīdī tika veikts reformas un investīcijas darbību izvērtējums par regulas Nr. 2021/241 5. panta 2. punkta un Eiropas Parlamenta un Padomes  2020. gada 18. jūnija Regulas (ES) 2020/852 par regulējuma izveidi ilgtspējīgu ieguldījumu veicināšanai un ar kuru groza Regulu (ES) 2019/2088, 17. panta prasībām, kas nodrošina, ka tiek ievērots princips “Nenodarīt būtisku kaitējumu”. Atskaites punkta projektam nav ietekmes  uz principu “Nenodarīt būtisku kaitējumu”.
7.17. Finansējuma saņēmējs nodrošina, ka gadījumos, kad reformas un investīcijas īstenošanai nepieciešams veikt iepirkumu, ja vien tas ir iespējams un attiecināms, ņemot vērā attiecīgo reformas un investīcijas specifiku, tiek veikts sociāli atbildīgs publiskais iepirkums atbilstoši Iepirkumu uzraudzības biroja sagatavotajai informācijai par Sociāli atbildīgu publisko iepirkumu (pieejams: https://www.iub.gov.lv/lv/socialais-iepirkums). 
7.18. Finansējuma saņēmējs nodrošina projekta izmaksu, t.sk. PVN izmaksu, uzskaiti un nodalīšanu. Gadījumā, ja sākotnēji plānotais PVN apjoms būs lielāks, nekā faktiski nepieciešamais, nodrošina pārmaksātā PVN atgriešanu.
7.19. Atskaites punkta ietvaros projektu īsteno saskaņā ar vienošanos par projekta īstenošanu, bet ne ilgāk kā līdz 2026. gada 31.augustam, ievērojot, ka:
7.19.1. finansējuma saņēmējs reformas izdevumus var veikt līdz 2026.gada 30.jūnijam un investīcijas izdevumus var veikt līdz 2024.gada 31.decembrim;
7.19.2. finansējuma saņēmējs noslēguma maksājumu pieprasījumu iesniedz ne vēlāk kā līdz 2026.gada 15.jūlijam;
7.19.3. nozares ministrija projekta noslēguma dokumentācijas pārbaudi un noslēguma maksājumu veic līdz 2026.gada 31.augustam.
7.20. Finansējuma saņēmējs un sadarbības partneris nodrošina Atveseļošanas fonda plānā noteikto reformas un investīcijas satura ieviešanu, nodrošinot saskaņotu rīcību nozares politikas pilnveidošanai, nodrošinot Padomes lēmumā noteiktās reformas un investīcijas īstenošanu. Attiecībā uz izvērtētajiem un pilotētajiem veselības aprūpes pakalpojumu modeļiem, Veselības ministrija sadarbībā ar finansējuma saņēmēju nodrošina finansējuma pieprasījuma sagatavošanu Veselības ministrijas gadskārtējā valsts budžeta plānošanas procesā un vidēja termiņa budžeta plānošanas procesā, iekļaujot attiecīgos reformas un investīcijas ietvaros gūtos datus un veikto invertējumu priekšlikumus.
8. Nozares ministrijas un Centrālās finanšu un līgumu aģentūras pienākumi.
8.1. Nozares ministrija nodrošinās pārbaudes atbilstoši iekšējās kontroles sistēmai, kas tiks izstrādāta atbilstoši MK noteikumiem Nr.326[footnoteRef:4] un atbilstoši MK noteikumiem Nr. 630[footnoteRef:5] un noteiks pamatprasības korupcijas, krāpšanas un interešu konflikta riska novēršanai institūcijā, kā arī dubultfinansējuma novēršanai. [4:  https://likumi.lv/doc.php?id=247746 ]  [5:  https://likumi.lv/ta/id/294518-noteikumi-par-ieksejas-kontroles-sistemas-pamatprasibam-korupcijas-un-interesu-konflikta-riska-noversanai-publiskas-personas-institucija ] 

8.2. Reformas un investīcijas Atveseļošanas fonda finansējums tiks plānots nozares ministrijas budžetā, un saskaņā ar starp nozares ministriju un finansējuma saņēmēju noslēgto vienošanos par projekta īstenošanu nozares ministrija nodrošinās ikgadējo finansējumu projekta īstenošanai.
8.3.  Nozares ministrija Atveseļošanas fonda finansējumu projekta īstenošanai un valsts budžeta finansējumu PVN segšanai pieprasa no 74. resora “Gadskārtējā valsts budžeta izpildes procesā pārdalāmais finansējums” 80.00.00. programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” valsts budžeta līdzekļiem.
8.4. [bookmark: _Hlk95416037]Nozares ministrija apstiprina šī ziņojuma 3.1. un 3.2. apakšpunktā noteikto reformas un investīcijas rādītāju sasniegšanu un izmaksu atbilstību, pamatojoties uz nozares ministrijas piesaistītā revidenta/ iekšējā auditora ziņojumu par saskaņoto procedūru veikšanu par projekta darbību un noteikto rādītāju  sasniegšanu, par interešu konflikta, korupcijas un krāpšanas novēršanas nosacījumu  ievērošanu projektā un par dubultā finansējuma riska neesamības pārbaudēm. 
8.5. [bookmark: _Hlk95416065]Nozares ministrijai ir tiesības vienpusēji atkāpties no noslēgtās vienošanās par projekta īstenošanu jebkurā no šādiem gadījumiem:
8.5.1. finansējuma saņēmējs nepilda vienošanās par projekta īstenošanu, tai skaitā netiek ievēroti projektā noteiktie termiņi vai ir iestājušies citi apstākļi, kas negatīvi ietekmē vai var ietekmēt investīcijas vai noteikto rādītāju sasniegšanu;
8.5.2.  finansējuma saņēmējs projekta īstenošanas laikā apzināti ir sniedzis nepatiesu informāciju;
8.5.3. citos gadījumos, ko paredz vienošanās par projekta īstenošanu.
8.6. Nozares ministrija pēc finansējuma saņēmēja maksājuma pieprasījuma saņemšanas pārbauda, vai tam ir pievienots apliecinājums, ka finansējuma saņēmējs nav atguvis PVN no valsts budžeta priekšnodokļa veidā. 
8.7. Centrālā finanšu un līgumu aģentūra izlases veidā var veikt šādas MK noteikumos Nr.621 noteiktās pārbaudes:
8.7.1. pārbaudes par interešu konflikta, krāpšanas un korupcijas, un dubultfinansējuma riska pazīmēm;
8.7.2. pārbaudes projekta īstenošanas vietā;
8.7.3. projekta ieviešanas progresa un sasniegto rādītāju pārbaudes;
8.7.4. datu ticamības pārbaudes, t.sk. sasniegto atskaites punktu un mērķu pamatojošās dokumentācijas pārbaudes.
9. [bookmark: _Toc110494009]Ietekme uz valsts budžetu.
Saskaņā ar šī ziņojuma 4.4. apakšpunktu reformas un investīcijas sasniegšanai būs ietekme uz valsts budžetu par finansējumu PVN segšanai 3 387 300,00 euro apmērā. Tā sadalījums par gadiem ir sekojošs: 2022.gadā 62 475,00 euro, 2023.gadā 916 125,00 euro, 2024.gadā 1 029 840,00 euro, 2025.gadā 1 053 780,00 euro, 2026.gadā 325 080,00 euro.
10. [bookmark: _Toc110494010]Citi nosacījumi.
Izvērtējot biedrību un nodibinājumu, kas darbojas sabiedriskajam labumam, iesaisti atskaites punkta ieviešanā, skaidrojam, ka biedrību un nodibinājumu, kas darbojas sabiedriskajam labumam, iesaiste tika nodrošināta atskaites punkta nosacījumu un regulējuma izstrādes brīdī, kā arī tie var piedalīties projekta īstenošanā, attiecīgi tiekot iesaistīti Publisko iepirkumu likuma noteiktajā kārtībā. 

